La Colla Verda convoca la ciutadania a la tercera plantació de flora dunar
10 de desembre 2019

![](/media/pzedntvm/80_c_colla-verda-plantacion-dunar.jpg)  
  

La Colla Verda, projecte de voluntariat ambiental de l'Ajuntament de Sagunt i Acció Ecologista-Agró, anima la ciutadania a acolorir de verd la platja de Corinto-Malva-rosa. Este dissabte, 14 de desembre, a les 10.30 hores, s'ha convocat la tercera plantació massiva amb la qual tancaran l'any. També el 15 de desembre, d'11 h a 13.30 h, es desenvoluparà una visita guiada a la Casa Penya i es realitzarà una observació solar amb telescopi.

  

Concretament l'actuació, del 14 de desembre, tindrà lloc a les Cases de Queralt, un racó del litoral saguntí on van començar l'any passat. L'objectiu és aportar un granet d'arena per a minimitzar l'erosió litoral que patix esta platja.

  

Les dunes, a més de ser un meravellós oasi de biodiversitat entre terra i la mar, és la principal protecció natural que tenen les platges contra l'erosió litoral. Per este motiu, la Colla Verda ha centrat les seues activitats de tardor a millorar i conservar els ecosistemes dunars de la capital del Camp de Morvedre.

  

El punt de trobada serà la Casa Penya i per a poder participar-hi cal enviar un correu electrònic a agromorvedre@gmail.com.

*   [](http://www.facebook.com/sharer.php?u=https://aytosagunto.es/va/actualitat/la-colla-verda-convoca-la-ciutadania-a-la-tercera-plantacio-de-flora-dunar/ "Facebook")
*   [](http://twitter.com/share?url=https://aytosagunto.es/va/actualitat/la-colla-verda-convoca-la-ciutadania-a-la-tercera-plantacio-de-flora-dunar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-colla-verda-convoca-la-ciutadania-a-la-tercera-plantacio-de-flora-dunar/ "Linked In")
*   [](mailto:?body=https://aytosagunto.es/va/actualitat/la-colla-verda-convoca-la-ciutadania-a-la-tercera-plantacio-de-flora-dunar/)